Сёння людзі, вартыя прызнання і павагі, святкуюць юбілей сваёй арганізацыі. Амаль 2 мільёны 650 тысяч нашых шаноўных грамадзян, сярод якіх не толькі ўдзельнікі вайны, але і ветэраны працы, у свой час перамаглі моцнага ворага, занова адбудавалі зруйнаваную вайной краіну. Пра вайну і мір, дасягненні і прыярытэты аднаго з самых масавых аб’яднанняў нам расказаў намеснік старшыні Рэспубліканскага савета Беларускага грамадзянскага аб’яднання ветэранаў Рыгор Рылькоў.